Cilj Bajdenove posete – novi početak u odnosima Beograda i Vašingtona
Potpredsednik SAD Džozef Bajden posetiće Srbiju sa porukom da Vašington želi da „resetuje“ odnose sa Beogradom i da, iako SAD ne očekuj
On je naveo da SAD žele da vide pozitivnu budućnost Srbije kao regionalnog lidera, jer je teško zamisliti budućnost regiona bez velike, „pozitivne i produktivne“ uloge Beograda i dodao da SAD žele da se srpsko-američki odnosi kreću u smeru bližeg, konstruktivnijeg odnosa i saradnje koji Srbiju može da približi evro-atlantskoj zajednici i institucijama. Na pitanje novinara da li će potpredsednik Bajden pozvati predsednika Srbije  da ublaži poziciju Beograda prema Kosovu, i da li će imati neke specifične preporuke za Beograd, visoki zvaničnik administracije naveo je da Vašington ima “realistična očekivanja”. najavio je visoki predstavnik Obamine administracije, i podvukao : Prilikom posete Prištini, potpredsednik Bajden će naglasiti američku podršku ujedinjenom, nezavisnom i multietničkom Kosovu i razgovaraće sa kosovskim liderima o velikim naporima koje ulažu u izgradnju funkcionalne i efikasne države, i zaštitu prava manjina, najavljeno je na brifingu. Pred Kosovom je još posla na unapredjenju rada vlade, funkcionisanja privrede i uspostavljanja sadržajnog odnosa sa kosovskim Srbima, dodao je visoki zvaničnik Obamine administracije. On je naglasio da je, bez obzira na broj zemalja koje su priznale ili će priznati nezavisno Kosovo, za SAD status Kosova kao suverene i nezavisne zemlje - nepovratan. Na Kosovu će potpredsednik Bajden jasno naglasiti da je za Vašington apsolutno ključan zahtev da se zaštite prava nacionalnih manjina, što je fundamentalni aspekt američke politike, saopšteno je na brifingu za novinare. Cilj posete Bosni i Hercegovini je iskazivanje nedvosmislene američke podrške Dejtonskom sporazumu, bosanskom suvernitetu i teritorijalnom integritetu, i reformama koje još treba da se ostvare kako bi BiH napredovala ka članstvu u NATO i EU. Potpredsednik Bajden naglasiće u razgovoru sa liderima BiH potrebu da sarađuju sa predstavnicima svih naroda, kako bi se izgradio konsenzus o reformama i ispunili zahtevi nepohodni da bi došlo do zatvaranja kancelarije visokog predstavnika međunarodne zajednice i tranzicije ka EU. Na brifingu je naglašena duga istorija angažovanja potpredsednika Bajdena u vezi sa Balkanom, kada se 1990-ih kao jedan od senatskih lidera zalagao za okončanje nasilja i etničkog čišćenja u Bosni, a zatim i na Kosovu. istakao je visoki zvaničnik administracije, dodajući da poseta treba da naglasi snažnu američku podršku budućnosti Srbije, BiH i Kosova u okviru evro-atlantske zajednice. Na brifingu je novinarima saopšten i program Bajdenovog boravka u Beogradu, Sarajevu i Prištini. U sredu će Bajdena u Beogradu prvo primiti predsednik Tadić, zatim sledi i širi sastanak sa članovima Tadićevog kabineta, posle čega se planiraju kraće izjave za medije. Kako je najavljeno, Bajden će se tokom dana sastati sa ministrom odbrane i načelnikom generalštaba vojske Srbije, takodje će se susresti sa predstavnicima američke ambasade u Beogradu, a poseta se završava večerom sa predsednikom Tadićem I predstavnicima vlade, poslovnog sektora i civilnog društva Srbije.